Sos de legume si rosii (baza pentru mancaruri) 

Ingrediente:
● Morcovi - 2 kg 
● Ceapa alba - 2 kg 
● Radacina patrunjel(albitura) - 1 kg 
● Gogosar proaspat - 3 kg 
● Ardei gras rosu - 3 kg 
● Radacina de telina - 500 g  (mai atent cu telina, depinde cum va place)
● Rosii - 2 kg 
● Bulion de rosii - 3 l  (adica suc de rosii - daca nu aveti bulion puneti mai multe rosii pasate si ceva apa)
● Sare - 2 linguri 
● Ulei de floarea soarelui - 500 ml 

Mod de preparare:
1. Toate legumele se spala si se curata.
 De fapt acesta este procesul care dureaza cel mai mult si ar fi bine sa aveti un ajutor.
2. O a 2-a chestie importanta este sa aveti un robot de bucatarie - pentru maruntirea legumelor, altfel o sa faceti ca si mine acum 2-3 ani - ceapa si ardeii se taie julien; morcovii, telina, albitura se dau prin razatoare; rosiile se paseaza cu ceva sau se taie marunt.
Acum, cu ocazia robotului, treaba a fost de vreo 10 ori mai rapida, am maruntit pe rand toate legumele si pe parcurs le-am pus la calit.
3. Acum sa va arat ordinea si gruparea legumelor pentru prelucrarea termica.
Intr-un ceaun mare(eu am unul de 15 litri, in el am amestecat la final toate legumele) se caleste vreo 200 ml de ulei si se adauga toti morcovii+telina+albitura maruntite.
Se lasa la calit, se amesteca periodic.
4. Si pe langa ceaunul mare sa aveti si o tigaie sau ceaun mai mic, pentru calirea celorlalte legume pe rand.
Urmatoarea am calit ceapa (toate legumele se calesc separat) in putin ulei.
5. Dupa ce s-a calit usor (isi schimba putin culoarea si textura) o adaugati la compozitia calita din ceaun de morcovi+telina+albitura - amestecati si lasati toata compozitia sa fiarba incet la foc mic pana rezolvati si celelalte legume.
6. Ardeii si gogosarii i-am trecut prin robot, calit in ulei si am adaugat la compozitita de mai sus din ceaun.
7. Si ultima repriza a fost cea de rosii - se fierb fara ulei, sa lase sucul, se adauga la legumele din ceaun si se toarna si bulionul -  acesta il reglati in functie de textura pe care o vreti la sos. Daca mai lichida, adaugati mai mult bulion, daca mai groasa, mai putin bulion.
8. Amestecati bine toata compozitia si lasati sa fiarba vreo ora la foc mic.
9. Apoi cu blenderul vertical pasati toata compozitia - si insistati mai mult ca sa aveti o pasta cat mai fina, fara bucatele de legume prin ea.
10. Mai lasati sa fiarba 10-15 minute, potriviti de sare - eu il fac mai putin sarat.
11. Brocanele le spalati, uscati bine si daca vreti sa fiti siguri pe conserve puneti conservant sau aspirina.
Eu pun aici 1 pastila de aspirina la borcan de 700-800ml si jumatate de pastila la borcan de 320-380ml.
12. Umpleti borcanele, lasati cam cat 1 deget de la capac si le sigilati bine.
13. Daca ati pus aspirina sau conservant nu trebuie sterilizata, doar le sigilati bine si lasati sa se raceasca.
Daca vreti fara conservant - borcanele sigilate, fierbinti le puneti la cuptor la 100-150 grade si lasati 40-45 de minute. Apoi lasati sa se racoreasca si depozitati.
Aici vedeti tot batalionul de borcane cat s-a facut din 15 litri de sos.
14. Pentru mine acest sos este indispensabil la sarmale, ciorbe, pizza, gulasuri, sosuri de rosii, etc.
Deci cam la tot ce gatesc, cu mici exceptii.
Pofta buna!